KBS2 Dedah Poster Karakter ”Bad Prosecutor” Menampilkan D.O, Lee Se Hee, Lee Si Uhn & Ramai Lagi
Drama Rabu-Khamis terbaru KBS2, Bad Prosecutor telah mengeluarkan poster karakter barisan pelakon utamanya, menampilkan anggota EXO, D.O, Lee Se Hee, Ha Joon, Lee Si Uhn, Joo Bo Youn, Kim Tae Won dan Kim Sang. Siri drama aksi-pantas ini menisahkan tentang seorang pendakwaraya yang percaya bahawa untuk mengalahkan sampah masyarakat, dia sendiri perlu menjadi seorang penjahat. Anggota EXO, D.O. kembali ke skrin kecil sebagai watak utama lelaki, Jin Jung, seorang pendakwa raya daerah yang sukar untuk diramal, tidak terkawal dan berbahaya apabila terlibat dalam pergaduhan.  Menyertai D.O. adalah Lee Se Hee, yang memainkan watak Shin Ah Ra, penyelia kepada Jin Jung yang sentiasa membersihkan kekusutan yang disebabkan oleh pekerja bahawannya. Seterusnya, Ha Joon mengambil peranan sebagai pendakwa raya terkenal bernama Oh Do Hwan, yang matlamatnya adalah untuk berada di tempat tertinggi dalam sistem kehakiman yang kompleks dan penuh dengan politik. Lee Si Uhn sebagai Go Joong Do, penggodam yang bekerja dibawah Jin Jung, dan akhir sekali, Joo Bo Young sebagai Eun Ji, bekas ahli kongsi gelap yang menemui tujuan baharu hidupnya, iaitu memburu Jin Jung.  Turut membintangi drama akan datang adalah Kim Sang Ho, Kim Tae Woo dan ramai lagi. Bad Prosecutor akan memulakan siarannya pada 5 Oktober jam 9.50 malam waktu Korea Selatan.